Lav et referat af nedenstående tekst:

Tekst:
Han har prøvet det hele før, men det gør det ikke mindre stort. Jonas Vingegaard har vundet Tour de France for andet år i træk. En bedrift, som han søndag kunne fejre i Paris. - Det er en følelse af stolthed og glæde. Vi har vundet for anden gang nu. Det er virkelig fantastisk. - I dag var alle de danske tilskuere fuldstændig fantastiske. Jeg skal ikke kun sige tak til mit hold og min familie, men til hele Danmark. De støtter mig, og det er jeg virkelig taknemmelig for, siger Jonas Vingegaard i det officielle vinderinterview. Danskeren var sammen med Tadej Pogacar favorit til at vinde løbet fra start. Vil forsvare titlen næste år Allerede efter 6. etape overtog Jonas Vingegaard løbets førertrøje, og selvom det længe var helt tæt mellem de to rivaler, formåede han at forsvare trøjen hele vejen til Paris. - Det har været en lang rejse, men det er gået så hurtigt. Det har været et superhårdt løb og en virkelig god kamp mod Tadej Pogacar. Jeg har nydt det hele vejen, siger Jonas Vingegaard. Nu skal danskeren først og fremmest fejre triumfen, inden han i september skal køre Vuelta a Espana. Men der er ingen tvivl om, at han håber at komme tilbage til Paris iført gult igen om et år. - Jeg håber selvfølgelig at komme tilbage næste år allerede for at se, om jeg kan vinde for tredje gang. Jeg vil i hvert fald forsøge. Jeg tror, det bliver planen, siger danskeren. I løbet af Tour de France nåede Jonas Vingegaard at vinde en enkelt etapesejr. Det skete, da han på overlegen vis vandt enkeltstarten på 16. etape. Top 3 i klassementet 1 Jonas Vingegaard Jumbo - Visma 82:05:42 2 Tadej Pogacar UAE Team Emirates +7:29 3 Adam Yates UAE Team Emirates +10:56

Referat:
Jonas Vingegaard håber at komme tilbage næste år.